18 P. J. U Y L E N B R O E K 



rum memoria infixuin quod Christianus adhuc juvenis praedixerat, se ali- 

 quando telescopia ad centum pedes et ultra esse producturum. Vident jam 

 Gallos Italosque certatim hunc laudis honorisque campum strenue currentes. 

 Intelligunt Saturnum planetam aCassinio novis, atque iterumnovis, comitibus 

 tjrnari. Hartsoekerum audiunt (^^) ingentem construxisse telescopii lentem 

 majoresque eum moliri. Ecquibus stiraulis acutioribus Hugenii fratres incita- 

 rentur A. A. ut laudatissimum laborem denuo susciperent ? Alacres igitur, 

 etsi jam aetate provecti , arduum ingrediuntur negotium , negotium subtilitatis 

 et industriae plenum, quoniam errores eorumque causae oculos plerumque 

 fugiunt, nee nisi conjectando investigari possunt; negotium, tot illud ac 

 tantis difficultatibus obseptum, ut Christianus de rei successu fere despe- 

 raret. At frater ipsi adest fidelis , (^^} cui quo ardebat , artis amorem 

 inspiraverat ; frater , qui eadem qua ipse , cura earn persequitur ; frater 

 denique qui una secum innumerorum experimentorum laborem exantlare 

 non recusat. Tanto auxilio fretus Christianus vel majora tentasset. 



Improbum laborem alacriter coeptum qua ratione fratres illustrissimi 

 persecuti sint, quo quaeso modo vobis describam A. A. Tot enim et tam 

 praeclara dedere studii diligentiaeque exempla , ut , cum omnibus enarrandis 

 ne dies quidem sufficiat , plane incertus haeream , quae prae reliquis cxcitem , 

 aut a quo exordiar. Dicamne de Christiani patientia (^■*) atque perseverantia , 

 qua in eandem lentem objectivam , eundem molestissimum laborem , dies 

 continuos durantem , septies repetit, ut justam illi conciliet formam? Aut 

 Constantini commemorabo ardorem, ('*) immodicum eum fere dixerim, 

 cum fratrem ad intensiora studia excitat, eumque subinde refrigescentis 

 erga nobilissimam artem amoris accusat ? An curas potius enumerare tentabo 

 innumeras , quibus soUiciti fratres undique ea sibi comparare student , e qui- 

 bus laboris sui salutem pendere ipsis est persuasissimum ; aut res exponam 

 adversas, quas experiuntur plurimas, aut dolos , {'^^) quibus eos malevoli 

 circumveniunt ? An Christianum vobis laudabo , artem dioptricam non 

 exercentem , nisi ut a severioribus studiis requiem capiat ? Aut Constan- 

 tinum potius , cui frequentes a fratre discessus vix diem horamve dioptricae 

 dare concedunt? Quique principem Guillielmum III, Angliae regem , ubivis 

 comitans, in mediis hostibus (^'), in ipso praeliorum tumultu nee fratris 

 obliviscitur sui , nee artis suae dilectissimae? Quid vero his attinet immorari 

 A. A? quid vobis telescopia, quae fratres paucorum annorum spatio fecerunt 



